ایرانین ۸.جی جمهورباشقانی ابراهیم رئیسی، آمریکانین ایرانا قارشی تحریملرینی لغو ائتمک اوچون چالیشاجاقلارینی، آنجاق اقتصادی شرطلره باغلامایاجاقلارینی سؤیله‌دی.
بو گون باشکند تهران‌دا تشکیل ائدیله‌ن مراسیم‌ده، حؤکمونو ایران لیدئری علی خامنه‌ای‌دن آلان رئیسی، دانیشماسین‌دا اؤلکه‌ده‌کی پروبلئملره توخوندو.
خالقین داها چوخ اقتصاد‌، ایش‌سیزلیک‌ و ائو یئترسیزلیگین‌دن شیکایتلندیگینی و یئنی حکومت‌دن دییشیک‌لیک گؤزلدیکلرینی ایفاده ائد‌ن رئیسی، "خالق، یئنی حکومتین عدالتین تطبیق ائدیلمه‌سینی، فسادا قارشی مبارزه آپاریلماسینی و سالم اولمایان اداری ایلیشکیلره سون قویولماسینی ایسته‌ییر. تحریملرین آرادان قالدیریلماسی اوچون چالیشاجاغیق، اما اینسانلارین سوفره‌سینی و اقتصادی شرطه باغلامایاجاغیق. اجنبیلرین ایراده‌سینه آسیلی اولمایاجاغیق" دئدی.
آگوستون بئشینده ایران مجلسین‌ده یئرلی و خاریجی قوناقلارین ایشتیراکی ایله گئچیریله‌جک آند ایچمه مراسیمین‌دن سونرا رئیسی رسماً ایرانین ۸.جی جمهورباشقانی اولاراق وظیفه‌سینه باشلایاجاق.
